Miesten oli tarkoitus seisoa tammikuisena aamuna kunniavartiossa Helsingin Kauppatorin kupeessa, joko Presidentinlinnan tai Päävartion edustalla. Edeltävä yö ei kuitenkaan mennyt aivan sääntöjen mukaisesti.

Miesten oli määrä päivystää ja olla yö varalla Päävartion tiloissa ennen aamun kunniavartiovuoroa. He olivat kuitenkin tuoneet mukanaan alkoholijuomia ja päättäneet nauttia niitä illan aikana. Myöhemmin yöllä miehet karkasivat vielä Helsingin keskustan yöelämään.

